অজিত বন্দ্যোপাধ্যায় (২৭ সেপ্টেম্বর ১৯১১ - ৩ ডিসেম্বর ২০০৪) বা অজিত ব্যানার্জি) ছিলেন একজন ভারতীয় বাঙালি চলচ্চিত্র ও নাট্য অভিনেতা, পরিচালক, শিল্প পরিচালক।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৫,    জীবনী  অজিত বন্দ্যোপাধ্যায়ের জন্ম ১৯১১ খ্রিস্টাব্দের ২৭ সেপ্টেম্বর ব্রিটিশ ভারতের অধুনা  পশ্চিমবঙ্গের  উত্তর চব্বিশ পরগনা জেলার  পানিহাটিতে । পিতা আশুতোষ বন্দ্যোপাধ্যায়। তার পরিবার স্থায়ীভাবে কলকাতার মানিকতলায় বসবাস করতে থাকেন। অজিত কলকাতায় আই.এসসি পর্যন্ত পড়াশোনা করেন। তারপর প্রথম দিকে কিছুদিন স্টেনোগ্রাফার হিসাবে কাজ করার পর গ্রামোফোন কোম্পানিতে পঞ্চাশ টাকা বেতনের চাকরি করতে থাকেন। সহকর্মীদের নিয়ে তিনি মুখ্য নট ও নাট্যনির্দেশক হিসাবে প্রতাপাদিত্য নাটক মঞ্চস্থ করেন। সুপুরুষ অজিত বন্দ্যোপাধ্যায়ের ছিল অসাধারণ কণ্ঠ এবং সুস্পষ্ট বাচনভঙ্গি। সেকারণে পরবর্তীকালে 'হিজ মাস্টার্স ভয়েস রিক্রিয়েশন ক্লাবে 'কর্ণার্জুন', 'সিরাজদ্দৌল্লা', 'চরিত্রহীন' , 'দেবদাস' ইত্যাদি নাটকে অভিনয় করে সুনাম অর্জন করেন।  স্টার থিয়েটার তথা অধুনা বিনোদিনী থিয়েটার রঙ্গমঞ্চে তখন ছিল  মহেন্দ্র গুপ্ত'র যুগ। পরে যখন বিশিষ্ট পেশাদারি নাট্য ব্যক্তিত্ব দেবনারায়ণ গুপ্ত স্টার থিয়েটারে আসেন এই দুই নাট্যকার ও নির্দেশকের ইচ্ছায় অজিত প্রতিষ্ঠিত হন থিয়েটারজগতে। স্টার থিয়েটার ছাড়াও, তিনি মিনার্ভা, শ্রীরঙ্গম, সারকারিনা, রঙমহল, প্রভৃতি রঙ্গমঞ্চে সাফল্যের সাথে অভিনয় করেছেন। মঞ্চে অভিনয়ের সূত্রে ঘনিষ্ঠ হয়েছেন ছবি বিশ্বাস, ঋত্বিক ঘটক, অহীন্দ্র চৌধুরী, শিশির ভাদুড়ী প্রমুখ নাট্য বক্তিত্বদের সাথে। চলচ্চিত্র ও রেড়িওতে বিভিন্ন ভূমিকায় অংশ নিয়েছেন। গণতান্ত্রিক লেখক-শিল্পী সংঘের সদস্য ছিলেন তিনি। অভিনেতা, পরিচালক, শিল্প পরিচালক হিসাবে যে যে চলচ্চিত্রে অবদান রেখেছেন, সেগুলি নিম্নরূপ-   চলচ্চিত্র তালিকা    অভিনেতা   ১৯৫০ :  মাইকেল মধুসূদন (অজিত ব্যানার্জি হিসাবে)  ১৯৫০ : শেষবেশ  ১৯৫১ : নিয়তি  ১৯৫১ : পণ্ডিত মশাই (বৃন্দাবন-এর ভূমিকায়)  ১৯৫২ : বিন্দুর ছেলে (মাধব-এর ভূমিকায়)  ১৯৫২ : নাগরিক (সাগর-এর ভূমিকায়)  ১৯৫৪ : মরণের পরে : (ডা. পরেশ বন্দ্যোপাধ্যায়ের চরিত্রে)  ১৯৫৬ : অসবর্ণ  ১৯৫৭ : খেলা ভাঙর খেলা  ১৯৫৮ : মা শীতলা (অজিত ব্যানার্জির চরিত্রে)  ১৯৫৯ :  নীল আকাশের নীচে (অজিত বন্দ্যোপাধ্যায়ের চরিত্রে)  ১৯৬২ : ভগিনী নিবেদিতা  ১৯৬২ : অভিযান  ১৯৬৩ : উত্তর ফাল্গুনী  ১৯৭১ : প্রথম কদম ফুল  ১৯৭১ : নিমন্ত্রণ (অজিত বন্দোপাধ্যায় হিসাবে)  ১৯৭৫ : কোরাস (অসিত বন্দ্যোপাধ্যায়ের ভূমিকায়)  ১৯৭৭ : মৃগয়া  ১৯৮৫ : তিল থেকে তাল  ১৯৮৭ : লালন ফকির  ১৯৮৯ : সতী  ১৯৯০ : শাখা প্রশাখা (আনন্দ মজুমদার-এর চরিত্রে)  ১৯৯১ : আগন্তুক (শীতল সরকার-এর চরিত্রে),  ১৯৯২ : ইন্দ্রজিৎ  ১৯৯২ : গুপী বাঘা ফিরে এলো (ব্রহ্মানন্দ আচার্য-এর ভূমিকায়)  ১৯৯৬ : বাক্স- রহস্য : (সিধু জ্যাঠা-র চরিত্রে)  ১৯৯৬ : দামু রাজা সেনের প্রযোজনায়   পরিচালক হিসাবে-  ১৯৭০ : এই করেছো ভালো  ১৯৭৯ : অমি রতন   ১৯৮৭ : রাধারাণী   শিল্প পরিচালক হিসাবে-  ১৯৬১ : মেম-দিদি - (হিন্দি চলচ্চিত্র)  ১৯৬১ : অনুরাধা (হিন্দি চলচ্চিত্র)  ১৯৬২ : আসলি-নকলি  ১৯৬৬ : অনুপমা (হিন্দি চলচ্চিত্র)  ১৯৬৭ : মাঝলি দিদি (হিন্দি চলচ্চিত্র)  ১৯৬৮ : আনোখি রাত ( হিন্দি চলচ্চিত্র)  ১৯৬৮ : আশীর্বাদ  ১৯৬৯ : সত্যকাম (হিন্দি চলচ্চিত্র)  ১৯৭১ : মেরে আপনে (হিন্দি চলচ্চিত্র)  ১৯৭১ : গুড্ডি   পুরষ্কার  ১৯৬৭ খ্রিস্টাব্দে মুক্তিপ্রাপ্ত সাদাকালো হিন্দি চলচ্চিত্র- মাঝলি দিদি এর জন্য ১৯৬৯ খ্রিস্টাব্দে সেরা শিল্প পরিচালকের পুরস্কার   ১৯৬৮ খ্রিস্টাব্দে মুক্তিপ্রাপ্ত সাদা-কালো হিন্দি চলচ্চিত্র- আনোখি রাত (১৯৬৮) এর জন্য ১৯৭০ খ্রিস্টাব্দের সেরা শিল্প পরিচালকের পুরস্কার।   জীবনাবসান  দীর্ঘ অসুস্থতার পর, ২০০৪ খ্রিস্টাব্দের ৩ ডিসেম্বর কলকাতার এক বেসরকারী নার্সিংহোমে ৯৪ বৎসর বয়সে তিনি শেষ নিঃশ্বাস ত্যাগ করেন।   আরো দেখুন    উৎপল দত্ত   তথ্যসূত্র    বহিঃসংযোগ      বিষয়শ্রেণী:২০শ শতাব্দীর বাঙালি বিষয়শ্রেণী:বাঙালি চলচ্চিত্র পরিচালক বিষয়শ্রেণী:বাংলা চলচ্চিত্র অভিনেতা বিষয়শ্রেণী:বাঙালি চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:বাঙালি থিয়েটার ব্যক্তিত্ব বিষয়শ্রেণী:২০০৪-এ মৃত্যু বিষয়শ্রেণী:১৯১০-এ জন্ম